# Sistema Bethesda

El sistema Bethesda és un sistema d'informació de diagnosis de citologies cervicals o vaginals, i s’utilitza per a donar els resultats d’un frotis de Papanicolau. Es va implementar l’any 1988 i es va revisar al 1991, al 2001 i al 2014. La conferència on es va establir aquesta classificació es va fer a Bethesda, Maryland, i per això es va anomenar així.
El sistema Bethesda també s'utilitza per a la citopatologia dels nòduls tiroidals.

## Coll uterí

Els resultats anormals inclouen:
* Cèl·lules escatoses atípiques
* Cèl·lules escatoses atípiques de significat indeterminat (ASC-US)
* Cèl·lules escatoses atípiques en què no es pot descartar la lesió escatosa epitèlic d'alt grau (ASC-H)
* Lesió intraepitelial escatosa de baix grau (LGSIL o LSIL)
* Lesió intraepitelial escatosa d’alt grau (HGSIL o HSIL)
* Carcinoma de cèl·lules escatoses
* Cèl·lules glandulars atípiques de significat indeterminat (AGC-NOS)
* Cèl·lules glandulars atípiques, sospitoses d'adenocarcinoma in situ o càncer (AGC-neoplàstic)
* Adenocarcinoma in situ (AIS). Els resultats s’avaluen d’una altra manera si es fa servir un frotis cervical de Papanicolau.

### Anormalitats de les cèl·lules escatoses
#### LSIL: Lesió intraepitelial escatosa de baix grau

Una lesió intraepitelial escatosa de baix grau (LSIL o LGSIL) indica una possible displàsia cervical. Una LSIL normalment indica una displàsia lleu (CIN I), probablement causada per una infecció amb el virus del papil·loma humà. Normalment es diagnostica a partir d’un frotis de Papanicolau.
CIN I és la forma més comuna i més benigna de neoplàsia intraepitelial cervical i normalment es resol espontàniament en un període de dos anys. En conseqüència, un diagnòstic de LSIL es pot gestionar amb un simple seguiment d’observació. No obstant això, com que hi ha un 12–16% de possibilitats de progressió cap a una displàsia més severa, el metge pot ser que vulgui seguir els resultats de forma més agressiva realitzant una colposcòpia seguida d’una biòpsia. Si la displàsia progressa, pot ser que sigui necessari iniciar un tractament. El tractament implica l'eliminació del teixit afectat, i es pot fer amb diversos procediments, com per exemple l'excisió electroquirúrgica amb nansa diatèrmia (LEEP), la criocirurgia, la conització o l’ablació amb làser.

#### HSIL: Lesió intraepitelial escatosa d’alt grau

La lesió intraepitelial escatosa d'alt grau (HSIL o HGSIL) indica que hi ha una displàsia moderada, greu o un carcinoma in situ. Normalment es diagnostica a partir d'un frotis de Papanicolau. En alguns casos, si no se’n fa un seguiment adequat, aquestes lesions poden evolucionar cap a un càncer de coll d’úter invasiu.
Una HSIL no significa que hi hagi càncer. De totes les dones amb diagnòstic de HSIL, només el 2% o menys tenen càncer d'úter invasiu en el moment del diagnòstic. No obstant això, si no es fes cap tractament, al voltant del 20% d’aquestes dones desenvoluparien un càncer d'úter invasiu. Per evitar aquesta progressió, un diagnòstic de HSIL ha d’anar seguit d’una colposcòpia i, segons el resultat, valorar el tractament quirúrgic. Aquesta biòpsia s'envia al laboratori per a que se li facin proves patològiques per tal d’assignar-li una classificació histològica més definitiva que no pas el resultat d’un frotis de Papanicolau (que és una dada citològica). HSIL generalment correspon a una classificació histològica CIN II o CIN III.
El tractament per a un diagnòstic de HSIL implica l'eliminació o destrucció de les cèl·lules afectades, normalment per LEEP. Altres mètodes inclouen la crioteràpia, la cauterització o l’ablació amb làser, però cap d’aquestes teràpies es pot fer servir en dones embarassades, ja que podrien alterar l'embaràs. Qualsevol d’aquests procediments té un 85% de probabilitats de curar el problema.

### Cèl·lules glandulars anormals
#### Adenocarcinoma

L’adenocarcinoma pot presentar-se a l'endocèrvix, a l'endometri i en espais extrauterins.

#### AGC: cèl·lules glandulars atípiques de significat indeterminat

AGC, anteriorment AGUS, és l'acrònim per a cèl·lules glandulars atípiques de significat indeterminat (atypical glandular cells of undetermined significance, en anglès). Es va canviar a AGC per evitar confusions amb ASC-US. El tractament després d’un diagnòstic de AGC és una colposcòpia amb o sense biòpsia endometrial.

## Nòduls tiroidals

La classificació de Bethesda per al diagnòstic del nòdul tiroidal és un sistema per informar sobre si la mostra citològica tiroidal és benigna o maligna. Aquesta mostra s’aconsegueix efectuant una punció aspirativa amb agulla fina (PAAF) de les lesions tiroidals. Es divideix en sis categories:
* Citopatologia tiroidal de la categoria III de Bethesda amb artefactes de coagulació
* Categoria IV
* Categoria V amb inclusió citoplasmàtica intranuclear
* Categoria V amb nuclis en procés de divisió
Per a la categoria I es recomana repetir la PAAF regularment, i a la categoria II s’hi afegeix la recomanació de fer un seguiment clínic; la recomanació per a la categoria III és repetir la PAAF després d’un temps prudencial; per a la categoria IV la recomanació és una lobectomia; per a la categoria V es recomana una tiroidectomia gairebé total o una lobectomia, depenent del cas; i la recomanació per a la categoria VI és una tiroidectomia gairebé total. El risc de malignitat en un informe PAAF maligne és del 93,7%, mentre que per a un informe PAAF sospitós és del 18,9%.

## Referències

* Apgar BS, Zoschnick L, Wright TC (November 2003). "The 2001 Bethesda System terminology". Am Fam Physician. 68 (10): 1992–8. PMID: 14655809.
* Soloman, Diane (1989). "The 1988 Bethesda System for reporting cerval/vaginal cytologic diagnoses: developed and approved at the National Cancer Institute workshop in Bethesda, MD, December 12–13, 1988". Diagn. Cytopathol. 5 (3): 331–4. doi:10.1002/dc.2840050318. PMID: 2791840.
* Broder S (1992). "The Bethesda System for Reporting Cervical/Vaginal Cytologic Diagnoses—Report of the 1991 Bethesda Workshop". JAMA. 267 (14): 1892. doi:10.1001/jama.1992.03480140014005.
* Nayar R, Solomon D. Second edition of 'The Bethesda System for reporting cervical cytology' – Atlas, website, and Bethesda interobserver reproducibility project. CytoJournal [serial online] 2004 [cited 2011 Apr 17];1:4. Available from: http://www.cytojournal.com/text.asp?2004/1/1/4/41272 Arxivat 2018-10-02 a Wayback Machine. Archived 2018-10-02 at the Wayback Machine
* Solomon D, Davey D, Kurman R, et al. (April 2002). "The 2001 Bethesda System: terminology for reporting results of cervical cytology". JAMA. 287 (16): 2114–9. doi:10.1001/jama.287.16.2114. PMID: 11966386.
* Nayar R, Wilbur D. The Bethesda System for Reporting Cervical Cytology, Definitions, Criteria, and Explanatory Notes. Springer; 2015.
* Wright TC Jr, Massad LS, Dunton CJ, Spitzer M, Wilkinson EJ, Solomon D (Oct 2007). "2006 consensus guidelines for the management of women with abnormal cervical cancer screening tests". Am J Obstet Gynecol. 197 (4): 346–55. doi:10.1016/j.ajog.2007.07.047. PMID: 17904957.
* Massad LS; Collins YC; Meyer PM. Biopsy correlates of abnormal cervical cytology classified using the Bethesda system. Gynecologic Oncology. 2001 Sep;82(3):516-22.
* Melnikow J, Nuovo J, Willan AR, Chan BK, Howell LP. Natural history of cervical squamous intraepithelial lesions: a meta-analysis. Obstetric Gynecology. 1998 Oct;92(4 Pt 2):727-35. McIndoe WA; McLean MR; Jones RW; Mullins PR. The invasive potential of carcinoma in situ of the cervix. Obstetric Gynecology. 1984 Oct;64(4):451-8.
* Wright TC Jr; Massad LS; Dunton CJ; Spitzer M; Wilkinson EJ; Solomon D. 2006 consensus guidelines for the management of women with abnormal cervical cancer screening tests. American Journal of Obstetric Gynecology. 2007 Oct;197(4):346-55. AGUS Archived 2016-08-15 at the Wayback Machine at eMedicine Dictionary
* Renuka, I. V.; Saila Bala, G.; Aparna, C.; Kumari, Ramana; Sumalatha, K. (December 2012). "The Bethesda System for Reporting Thyroid Cytopathology: Interpretation and Guidelines in Surgical Treatment". Indian Journal of Otolaryngology and Head & Neck Surgery. 64 (4): 305–311. doi:10.1007/s12070-011-0289-4. PMC 3477437. PMID: 24294568.
* Renuka, I.V; Saila Bala, G; Aparna, C; Kumari, R; Sumalatha, K (December 2012). "The Bethesda System for Reporting Thyroid Cytopathology: Interpretation and Guidelines in Surgical Treatment". Indian J Otolaryngol Head Neck Surg. 64 (4): 305–311. doi:10.1007/s12070-011-0289-4. PMC 3477437. PMID: 24294568.
* Tee, Yoon Y; Lowe, Adrain J; Brand, Caroline A (November 2007). "Fine-Needle Aspiration May Miss a Third of All Malignancy in Palpable Thyroid Nodules". Annals of Surgery. 246 (5): 714–720. doi:10.1097/SLA.0b013e3180f61adc. PMID: 17968160. S2CID 30354862. our study showed that the risk of malignancy of malignant FNA and suspicious FNA diagnosis is around 93.7% and 18.9%, respectively.

## Enllaços externs

* ASCP: The Bethesda System Website Atlas (anglès)
* American Thyroid Association (anglès)